Гәдоуҭа араион Аҷандара ақыҭа ахада Мурадин Аџьба арадио Sputnik Аԥсны арубрика "Раионк аԥсҭазаараҟынтә" аҿы еиҭеиҳәеит иахьатәи ақыҭа абзазашьа.
Аҟәа ақалақь аҵара аҟәша аиҳабы лнапынҵақәа назыгӡо Асҭанда Ҭаркьылԥҳа арадио Sputnik Аԥсны аефир аҿы еиҭалҳәеит ахәыҷқәа ашколтә программа иахьӡартә еиԥш иҟаҵахо, насгьы ахәыҷбаҳчақәа русура хацдыркаанӡа ахыбрақәа рҿы имҩаԥгахо ауснагӡатәқәа ртәы.
Ашьхааӡаҩ, ақыҭанхамҩатә академиа аушьҭымҭа Дмитри Кокосқьериа арадио Sputnik аефир аҟны еиҭеиҳәеит ашьхааӡара ишазнеитәу, насгьы лаҵарамзазтәи ацха аԥшра ианалаго атәы.
Астандартқәеи аенергетикатәи атехникатәи хылаԥшреи рзы аҳәынҭеилакы ахантәаҩы Гарри Саманба арадио Sputnik аефир аҿы еиҭеиҳәеит акарантин аамҭазы напхгара зиҭо аилак аусзуҩцәа ахылаԥшратә усқәа шеиҿыркааз, афатә аалыҵқәа зҭиуа ракәзар, аԥҟарақәа иахьынӡарықәныҟәо.